**ZÁPISNICA**

**z 3. zasadnutia Akademického senátu FSV UCM v Trnave v roku 2024**

**zo dňa 12. marca 2024**

**Prítomní:** podľa prezenčnej listiny

**Program:**

1. Otvorenie zasadnutia
2. Schvaľovanie programu 3. zasadnutia AS FSV UCM v roku 2024
3. Kontrola plnenia uznesení z predchádzajúcich zasadnutí
4. Schvaľovanie Dodatku č. 1 k Štatútu FSV UCM v Trnave
5. Schvaľovanie členov Komisií AS FSV UCM
6. Úprava Prijímacieho konania FSV UCM na akad. rok 2024/2025
7. Rôzne
8. Záver
9. **Otvorenie zasadnutia**

Predseda AS FSV UCM, PhDr. Richard Brix, PhD., otvoril 3. zasadnutie AS FSV UCM a privítal prítomných členov AS FSV UCM a členov vedenia FSV UCM.

1. **Schvaľovanie programu 3. zasadnutia AS FSV UCM v roku 2024**

Predseda AS FSV UCM, PhDr. Richard Brix, PhD., oboznámil členov AS FSV UCM s programom zasadnutia senátu, ktorý dostali vopred e-mailom spolu so všetkými materiálmi na dnešné rokovanie a vzhľadom k tomu, že nikto z prítomných členov senátu nemal k programu pripomienky, požiadal o jeho schválenie.

**Návrh č. 1:**

**Predseda AS FSV UCM navrhol hlasovanie o programe 3. zasadnutia AS FSV UCM.**

**Schvaľovanie predloženého návrhu:**

**Za**: 9 hlasov

**Proti**: 0

**Zdržal sa**: 0

**Návrh č. 1** schválený

***Uznesenie č. 1/ AS FSV UCM dňa 12.03.2024:***

**Členovia AS FSV UCM odsúhlasili program 3. zasadnutia AS FSV UCM v Trnave v roku 2024.**

1. **Kontrola plnenia uznesení z predchádzajúcich zasadnutí**

Tajomníčka AS FSV UCM v Trnave, Ing. Sylvia Kloknerová konštatovala, že z predchádzajúceho zasadnutia pretrváva Uznesenie č. 6/2024 zo dňa 09.01.2024 – Návrh na zloženie komisií, ktoré je jedným z bodov dnešného zasadnutia AS FSV. Ostatné uznesenia boli riadne splnené.

1. **Schvaľovanie Dodatku č. 1 k Štatútu FSV UCM v Trnave**

Dekan fakulty, doc. PhDr. Peter Horváth, PhD., predložil členom AS FSV Dodatok č. 1 k Štatútu FSV UCM v Trnave a slovo odovzdal doc. PhDr. Martinovi Švikruhovi, PhD. predsedovi Legislatívnej a volebnej komisie AS FSV UCM, ktorá zasadala dňa 07.03.2024. Doc. Švikruha oboznámil prítomných členov senátu a vedenia fakulty s návrhom dodatku, ktorý bol vypracovaný z dôvodu zosúladenia trvania funkčného obdobia členov zamestnaneckej a členov študentskej časti AS FSV UCM. Tým vzniká nový § 26 Prechodné ustanovenia : „Funkčné obdobie členov študentskej časti AS FSV UCM volených na funkčné obdobie 2024 až 2028 uplynie v rovnaký dátum, ako funkčné obdobie členov zamestnaneckej časti, t.j. dňa 31. decembra 2027.“

**Návrh č. 2:**

**Predseda AS FSV UCM navrhol hlasovanie o predložených dokumentoch – Dodatok č. 1 k Štatútu Fakulty sociálnych vied UCM v Trnave (2024) a Štatút Fakulty sociálnych vied UCM v Trnave doplnený o Dodatok č. 1 k Štatútu FSV UCM v Trnave (viď. príloha).**

**Schvaľovanie predloženého návrhu:**

**Za**: 8 hlasov

**Proti**: 0

**Zdržal sa**: 1

**Návrh č. 2** schválený

***Uznesenie č. 2/ AS FSV UCM dňa 12.03.2024:***

**Členovia AS FSV UCM schválili predložené dokumenty – Dodatok č. 1 k Štatútu Fakulty sociálnych vied UCM v Trnave (2024) a Štatút Fakulty sociálnych vied UCM v Trnave doplnený o Dodatok č. 1 k Štatútu FSV UCM v Trnave (viď. príloha).**

1. **Schvaľovanie členov Komisií AS FSV UCM**

Predseda AS FSV, PhDr. Richard Brix, PhD. predložil členom AS FSV návrh na zloženie komisií AS FSV UCM – finančná komisia, legislatívna a volebná komisia a pedagogická komisia. Ide o pretrvávajúce Uznesenie č. 6/2024 zo dňa 09.01.2024 – Návrh na zloženie komisií.

K predloženému návrhu na schvaľovanie členov Komisií AS FSV otvoril predseda senátu diskusiu. V otvorenej diskusii doc. Švikruha za Legislatívnu a volebnú komisiu vyjadril názor o doplnení členov do komisie, čo v budúcnosti by bolo potrebné.

**Návrh č. 3:**

**Predseda AS FSV UCM navrhol hlasovanie o personálnom zložení Komisií AS FSV UCM.**

**Schvaľovanie predloženého návrhu:**

**Za**: 9 hlasov

**Proti**: 0

**Zdržal sa**: 0

**Návrh č. 3** schválený

***Uznesenie č. 3/ AS FSV UCM dňa 12.03.2024***

**Členovia AS FSV UCM schválili návrh na zloženie Komisií AS FSV UCM.**

1. **Úprava Prijímacieho konania FSV UCM na akad. rok 2024/2025**

Na základe návrhu dekana FSV, prodekan pre výchovno-vzdelávaciu činnosť a doktorandské štúdium, doc. PhDr. Ján Machyniak, PhD., predložil členom AS FSV dokument Úprava podmienok prijímacieho konania na doktorandské štúdium FSV UCM na akademický rok 2024/2025. Oboznámil členov AS FSV o zmene, ktorá nastala a to konkrétne pri témach dizertačných prác pre študijný odbor verejná politika a verejná správa– pribudlo webové prepojenie (link na webovú stránku s vypísanými témami dizertačných prác).

***Uznesenie č. 4/ AS FSV UCM dňa 12.03.2024***

**Členovia AS FSV UCM prerokovali študijný dokument - Úprava podmienok prijímacieho konania na doktorandské štúdium FSV UCM na akad. rok 2024/2025 (viď. príloha).**

1. **Rôzne**

Predseda AS FSV UCM otvoril bod Rôzne a vyzval prítomných, aby sa do nej zapojili svojimi návrhmi a podnetmi.

Senátor, doc. PhDr. Martin Švikruha, PhD., požiadal vedenie AS FSV, aby sa zaoberalo termínmi volieb.

Dekan FSV UCM informoval prítomných členov senátu o zmene schémy organizačnej štruktúry fakulty, kde od septembra 2024 pribudne nová pozícia - projektový manažér a bude spadať pod kompetenciu prodekana pre rozvoj (prvé 3 mesiace). Neskôr by spadal pod prodekana pre rozvoj a prodekana pre vedecko-výskumnú činnosť, čím by opätovne musela byť zmena zapracovaná

do novej schémy organizačnej štruktúry. K návrhu bola otvorená diskusia a nikto z prítomných členov nemal žiadne pripomienky.

***Uznesenie č. 5/ AS FSV UCM dňa 12.03.2024***

**Členovia AS FSV UCM prerokovali vnútorný predpis FSV UCM v Trnave – Organizačný poriadok FSV UCM v Trnave s prílohou, ktorý nadobúda účinnosť dňa 13.03.2024.**

Na základe návrhu dekana FSV, prodekan pre výchovno-vzdelávaciu činnosť a doktorandské štúdium, doc. PhDr. Ján Machyniak, PhD., predložil členom AS FSV dokument - **Smernica dekana Fakulty sociálnych vied UCM v Trnave pri prestupe zo študijného programu Európske štúdia a politiky (Mgr.) externé štúdium ESPO-MgE19 na študijný program Európske štúdia a politiky (Mgr.) externé štúdium ESPO – MgE23 a zo študijného programu Európske štúdiá a politiky (Bc.) externé štúdium ESPO – BcE19 na študijný program Európske štúdiá a politiky (Bc.) externé štúdium ESPO – BcE23.** K návrhu bola otvorená diskusia a nikto z prítomných členov nemal žiadne pripomienky.

***Uznesenie č. 6/ AS FSV UCM dňa 12.03.2024***

**Členovia AS FSV UCM prerokovali dokument - Smernica dekana Fakulty sociálnych vied UCM v Trnave pri prestupe zo študijného programu Európske štúdia a politiky (Mgr.) externé štúdium ESPO-MgE19 na študijný program Európske štúdia a politiky (Mgr.) externé štúdium ESPO – MgE23 a zo študijného programu Európske štúdiá a politiky (Bc.) externé štúdium ESPO – BcE19 na študijný program Európske štúdiá a politiky (Bc.) externé štúdium ESPO – BcE23.**

1. **Záver**

V závere zasadnutia poďakoval predseda AS FSV UCM PhDr. Richard Brix, PhD. prítomným členom senátu a vedenia fakulty za účasť, diskusiu a informoval členov AS FSV o najbližšom termíne konania ďalšieho zasadnutia AS FSV **dňa** **30. 04. 2024**, miestnosť č. 203 – 2. poschodie, (v prípade zmeny konania zasadnutia budú členovia senátu a vedenia fakulty o zmene včas oboznámení).

V Trnave 12.03.2024

**Zapísala**: Ing. Sylvia Kloknerová ...........................................

**Overil:** doc.PhDr. Martin Švikruha, PhD. ...........................................

**Schválil:** PhDr. Richard Brix, PhD. ...........................................

**Prílohy:**

1. Dodatok č. 1 k Štatútu Fakulty sociálnych vied UCM v Trnave (2024), Štatút Fakulty sociálnych vied UCM v Trnave doplnený o Dodatok č. 1 k Štatútu FSV UCM v Trnave
2. Komisie Akademického senátu FSV UCM v Trnave
3. Úprava podmienok prijímacieho konania na doktorandské štúdium FSV UCM na akad. rok 2024/2025
4. Organizačný poriadok Fakulty sociálnych vied UCM v Trnave s prílohou Organizačná schéma FSV UCM (2024)
5. Smernica dekana Fakulty sociálnych vied UCM v Trnave pri prestupe zo študijného programu Európske štúdia a politiky (Mgr.) externé štúdium ESPO-MgE19 na študijný program Európske štúdia a politiky (Mgr.) externé štúdium ESPO – MgE23 a zo študijného programu Európske štúdiá a politiky (Bc.) externé štúdium ESPO – BcE19 na študijný program Európske štúdiá a politiky (Bc.) externé štúdium ESPO – BcE23
6. Prezenčná listina